
Nr. 7856/19.05.2023

Raport de specialitate 	
		privind aprobarea participarii Comunei Sadu, in cadrul Parteneriatului Mărginimea Sibiului, pentru accesarea fondurilor cu finantare nerambursabila prin Planul Strategic 2023-2027, Axa LEADER, Masura 19 si submasurile aferente

Având în vedere faptul că suntem membrii ai Asociației Grupul de Acțiune Locală Mărginimea Sibiului, iar în cadrul acestui GAL am depus proiecte și am accesat fonduri europene, propun ca și în următoarea perioadă să participăm în calitate de parteneri la acest GAL pentru accesarea în continuare a fondurilor europene conform Măsurii 19 și submăsurilor aferente în perioada 2023 – 2027.
Pentru continuarea parteneriatului și accesarea în continuare a proiectelor prin GAL, propun inițierea unui proiect de hotărâre privind participarea comunei Sadu în cadrul Parteneriatului GAL Mărginimea Sibiului, pentru accesarea fondurilor europene cu finanțare nerambursabilă prin Planul Strategic 2023-2027, Axa LEADER, Măsura 19 și submăsurile aferente. Deasemenea propun ca prin proiect să se aprobe angajamentul de susținere și participare a UATSadu la acordul de Parteneriat LEADER care se va implementa în strategia de dezvoltare locală 2023-2027, finanțată în cadrul Planului Strategic.
Datorită faptului că vom participa în cadrul acestui parteneriat, consiliul local nu va mai aproba aderarea la un alt parteneriat, ce va implementa o altă Strategie de Dezvoltare Locală cu finanțare prin PS 2023-2027.
În conformitate cu prevederile art 89 – art 93 din OUG nr 57/2019 privind Codul administrativ cu modificările și completările ulterioare, unitățile administrativ teritoriale se pot asocia, formând asociații de dezvoltare intercomunitară, în cadrul cărora pot participa cu bunuri și capital, în scopul realizării în comun a unor proiecte.



SECRETAR GENERAL,
Delia-Paraschiva Săvoiu

